laion/Wikipedia-Exotic huggingface dataset:
გივი სიხარულიძე

გივი სიხარულიძე (დ. 28 თებერვალი, 1944, თბილისი, საქართველოს სსრ) — ქართველი მსახიობი, აგრონომი, მწერალი, მოცეკვავე, სპორტსმენი, ჩოგბურთელი, მთის და წყლის მოთხილლამურე. ვახტანგ ჭაბუკიანის ქორეოგრაფიული სტუდიის ყოფილი წევრი. 1961 წელს სუხიშვილის და რამიშვილის სახელმწიფო აკადემიური დასის სოლისტი გახდა. საშუალო სკოლის დამთავრების შემდეგ, ჩაირიცხა სამეურნეო ინსტიტუტში, სადაც 1969 წლამდე სწავლობდა. მისი სამსახიობო კარიერა დაიწყო 1972 წელს ფილმით „გასეირნება“. შემდეგ მოდიოდა ფილმები როგორიცაა: „ჭიდაობას რა უნდა“, „ტურანდოტი“ და „დაუმთავრებელი პორტრეტი“. მსახიობმა სახელი გაითქვა ფილმით „უძინართა მზე“ და სერიალით „ცხელი ძაღლი“ (გურამ ჯინორია). 1988 წლიდან 2006 წლამდე გივი იყო ქართული ხალხური ცეკვის დასი „თბილისის“ სამხატვრო ხელმძღვანელი და წამყვანი ქორეოგრაფი. გივი სიხარულიძე არის ავტორი რომანის „იამური“, კიდევ 17 მოთხრობის, ლექსისა და წიგნის. 2005 წელს გივის წიგნს „აწყვეტილი სიცოცხლე — არის + მე“ მიენიჭა მთავარი ქართული ლიტერატურული პრემია „ნიკო ლორთქიფანიძის“ სახელობის. 2013 წელს გივი სიხარულიძემ შექმნა სრულიად ახალი ლიტერატურული ჟანრი, მოგონებებზე დაფუძნებული მოთხრობების კრებული. ამ ჟანრში გამოსცა წიგნები მსოფლიოში ცნობილი საოპერო მომღერლების ლადო ათანელისა და ალეკო ხომერიკის, აჭარის ხალხური ცეკვის სახელმწიფო ანსამბლის მთავარ ქორეოგრაფ/ბალეტმაისტერ თემურ ბიბილეიშვილის, საქართველოს მეცნიერებათა აკადემიის აკადემიკოს შოთა ჯაფარიძისა და მსოფლიოში ცნობილი ოპერისა და ბალეტის თეატრების მხატვრის მურაზ მურვანიძის შესახებ. 1980 წლიდან გივის ნაშრომები იბეჭდება ლიტერატურულ ჟურნალებში და სხვადასხვა პუბლიკაციებში. მისი მოთხრობები ქართული პროზის ანთოლოგიაში შევიდა. ამ მოთხრობებიდან ბევრი ითარგმნა ინგლისურ, რუსულ, ფრანგულ, უკრაინულ, აზერბაიჯანულ და სხვა ენებზე. მას ასახელებენ ახალი ჟანრის „თბილისური მოთხრობების“ შემქმნელად (მოჩვენება მწერალი). გივი სიხარულიძე იყო საქართველოს მწერალთა კავშირის წევრი და საერთაშორისო ურთიერთობების დეპარტამენტის თავმჯდომარე. 2006 წელს ის აირჩიეს მწერალთა საერთაშორისო კავშირის მიმოხილვის კომიტეტის წევრად მოსკოვში. გივი სიხარულიძე არის არჩეული ქართველ მწერალთა, მეცნიერთა და საზოგადო მოღვაწეთა აკადემიის აკადემიკოსად. 1987 — საქართველოს დამსახურებული არტისტი 2014 — ბათუმის საპატიო მოქალაქე 2024 — თბილისის საპატიო მოქალაქე ცნობილმა ქართულმა გაზეთმა „ახალმა ვერსიამ“ მას გადასცა City’s Vivid Personality Award. ნიკო ლორთქიფანიძის სახელობის მთავარი ქართული ლიტერატურული პრემია imdb givi sikharulidze გივი სიხარულიძის ბიოგრაფია გივი სიხარულიძის ინტერვიუ Digest-ისთვის გივი სიხარულიძე ბიოგრაფია ↑ გივი სიხარულიძე მოკლე ბიოგრაფია ↑ გივი სიხარულიძის შეჭირვებული ბავშვობა და ახდენილი ოცნება — „კეთილი ხალხით იყო სავსე მაშინ თბილისი“ ↑ „თბილისის საპატიო მოქალაქის წოდება 25 ადამიანს მიენიჭა“. 1tv.ge. ციტირების თარიღი: 5 ოქტომბერი, 2024. შეამოწმეთ თარიღის პარამეტრი |access-date=-ში (დახმარება)
კინოა

კინოა, კვინოა (ლათ. Chenopodium quinoa) — მცენარე ნაცარქათამას გვარისა. ძველი მარცვლეული კულტურაა (ძვ. წ. III–II ათასწლეული). მისი სამშობლო ანდებია. ერთწლოვანი მცენარეა, სიმაღლეში 1–2 მეტრს აღწევს. აქვს სქელი, ხისებრი ღერო და სამნაკვთიანი გრძელყუნწა ფოთლები. ყვავილები წვრილია, მოთეთრო-ყვითელი, შეკრებილია სქელ საგველებში. თესლები მომრგვალო, შებრტყელებული (სიგრძე 1–4 მმ), სხვადასხვა ფერის (საკვებად ძირითადად თეთრებს იყენებენ). მარცვალი შეიცავს 19%-მდე ცილებს, დაახლ. 60% სახამებელს, 3,4% ნედლ უჯრედისს, ამინომჟავებს და სხვ. ახალგაზრდა ფოთლები გამოიყენება ბოსტნეულად, თესლებისგან მიიღება ბურღული და ფქვილი. თესლებში 9,5%-მდე ცხიმოვანი ზეთია, რის გამოც კინოა პოტენციურ ზეთოვან კულტურად განიხილება; ზეთისა და საკვები პროდუქტების მიღებისას გვერდით პროდუქტად მიიღება საპონინები. გაეროს სურსათისა და სოფლის მეურნეობის ორგანიზაციის 2021 წლის მონაცემებით, მსოფლიოში კინოას ნათესებს 191,7 ათასი ჰექტარი ეკავა, უმეტესად სამხრეთ ამერიკის მაღალმთიან რაიონებში; აიღეს 147 ათასი ტონა მარცვალი. ძირითადი მწარმოებლებია პერუ და ბოლივია. მოსავლის აღება, ეკვადორი თესლებიანი ყვავილედი მარცვლები ↑ 1.0 1.1 Михалёв С. С. Квиноа // Большая российская энциклопедия. т. 13. — М., 2009. — стр. 495. ↑ Crops and livestock products en. Food and Agriculture Organization of the United Nations. ციტირების თარიღი: 1 აგვისტო, 2023
კილო...

კილო... (ინგლ. kilo- < ბერძ. χίλιοι — „ათასი“; აღნიშვნა: კ, k) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 103 (1 000, ათასი) ამოსავალ ერთეულს. წარმოშობილია ბერძნულიდან — χίλιοι (ათასი). ოფიციალურად მიღებულია 1795 წელს, მაგრამ ფართოდ უფრო ადრეც გამოიყენებოდა. 1 კილომეტრი = 103 მეტრი = 10 მეტრი. 1 კილოგრამი = 103 გრამი = 10 გრამი. ქართული საბჭოთა ენციკლოპედია, ტ. 5, თბ., 1980. — გვ. 516. ↑ Annales de chimie et de physique, Volumes 19-20, pages 204-205
ბოსტონის მთები

ბოსტონის მთები (ინგლ. Boston Mountains) — ქედი აშშ-ში, ჩრდილო-დასავლეთ არკანზასსა და ჩრდილო-აღმოსავლეთ ოკლაჰომაში. აღმოსავლეთიდან დასავლეთისაკენ გადაჭიმულია 320 კმ-ზე. წარმოადგენს ოზარქსის უმაღლეს წერტილს (751 მ, მთა ტერნერ-უორდ-ნობი). ბოსტონის მთების ხუთი უსახელო მწვერვალის სიმაღლე დაახლოებით 780 მ-მდეა. ღრმად დანაწევრებული პლატო ქმნის ოზარქსის სამხრეთ-დასავლეთ ნაწილის, სადაც ხეობათა ჩაჭრის სიღრმე 150–470 მ აღწევს. ბოსტონის მთების ფარგლებში სათავეს იღებს არაერთი დიდი მდინარე, რომელთა შორისაა უაიტ-რივერი, ბაფალო-რივერი, კინგზ-რივერი და სხვა. აგებულია ქვიშაქვებით, თიხაფიქლებითა და ალევროლითებით, რომლის ფარგლებში განვითარებულია დანაოჭება და რღვევა. ქედის მაღალი ადგილები და მწვერვალები დაფარულია პენსილვანიური ასაკის ქვიშაქვებითა და თიხაფიქლებით. ღრმად ეროზირებული ხეობები ჩაჭრილია მისისიპური ასაკის კირქვებითა და უფრო ქვედა ფენაში ორდოვიციული ასაკის დოლომიტებით. ფიზიკურ-გეოგრაფიული თვალსაზრისით, ბოსტონის მთები ქმნის სექციას, რომელიც თავის მხრივ, შედის ოზარქსის პლატოს პროვინციის შემადგენლობაში. ბოსტონის მთები წარმოადგენს მე-III დონის ეკორეგიონს, რომლის ფართობია დაახლოებით 112,059 კმ². იგი დაყოფილია მე-IV დონის ორ ეკორეგიონად. იცავს აშშ-ის გარემოს დაცვის სააგენტო. ↑ 1.0 1.1 1.2 Encyclopedia Britannica | Boston Mountains ↑ Fallsville, Arkansas, 7.5 Minute Topographic Quadrangle, USGS, 1967 ↑ Boston, Arkansas, 7.5 Minute Topographic Quadrangle, USGS, 1973 ↑ Designing A Future For Arkansas Wildlife. State of Arkansas. დაარქივებულია ორიგინალიდან — 2023-08-01. ციტირების თარიღი: 2023-08-01. ↑ Physiographic divisions of the conterminous U. S. U.S. Geological Survey ↑ Land Cover Change in the Boston Mountains, 1973–2000 ↑ Ecoregions of Oklahoma. United States Geological Survey
შოთა თეთვაძე

შოთა გიორგის ძე თეთვაძე (დ. 15 აპრილი, 1932, სოფ. პტენა, ახლანდელი ახალქალაქის მუნიციპალიტეტი, — გ. ოქტომბერი, 2005) — ქართველი ისტორიკოსი. ისტორიის მეცნიერებათა დოქტორი (1977), პროფესორი (1983). დაამთავრა თბილისის სახელმწიფო უნივერსიტეტის ისტორიის ფაკულტეტი 1956 წელს. 1957–1961 წლებში იყო საბჭოთა პარტიულ-სამეურნეო თანამდებობებზე. 1962–1991 წლებში მუშაობდა საქართველოს სოციალურ-პოლიტიკურ მოძღვრებათა ინსტიტუტში, 1992 წლიდან იყო საქართველოს ტექნიკური უნივერსიტეტის პოლიტოლოგიის კათედრის პროფესორი. იკვლევდა საქართველოს უახლესი სოციალურ-პოლიტიკური ისტორიის, პოლიტოლოგიის, ისტორიული დემოგრაფიის, ეკოლოგიის თეორიისა და პრაქტიკის პრობლემებს. პოლიტიკა (შემდგენელი). - თბილისი, ელფი, 1999. - 160გვ. სომხები საქართველოში (უძველესი დროიდან დღემდე) : მონოგრაფია (ავტორი). - თბილისი, 1998. - 240გვ. პოლიტიკური ინსტიტუტები-ხელისუფლების განხორციელების მექანიზმი (ავტორი). - თბილისი, ტექნ. უნ-ტის გამ-ბა, 1997. - 60გვ. ენციკლოპედია „საქართველო“, ტ. 4, თბ., 2018. — გვ. 5. შოთა თეთვაძე — საქართველოს ბიოგრაფიული ლექსიკონი
კაკალაშვილი

საკუთარი სახელი კაკალაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე კაკალაშვილი — ინჟინერ-მექანიკოსი გურამ კაკალაშვილი — პოლიტიკოსი, სოფლის მეურნეობის მუშაკი კაკალაშვილები — ქართული გვარი
კაციაშვილი

საკუთარი სახელი კაციაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი კაციაშვილი — სპორტსმენი (ძიუდო) ნიკოლოზ კაციაშვილი — რევოლუციური მოძრაობის მონაწილე საქართველოში
ლუკა კუპრაშვილი

ლუკა კუპრაშვილი (დ. 1896, ცუცხვათი, ქუთაისის მაზრა — გ. 29 აგვისტო, 1924, ცუცხვათი), ქუთაისის მაზრა — 1924 წლის აჯანყების დროს ოკრიბაში აჯანყებულთა რაზმის მეთაური. ცუცხვათელი მღვდლის, ბარნაბა ლუკას ძე კუპრაშვილისა (1840-1911) და მარიამ ყიფიანის შვილი (1855-1936). საარქივო მასალებიდან ირკვევა, რომ ლუკა კუპრაშვილი საბჭოთა რუსეთის ბატონობის წინააღმდეგ მიმართული 1924 წლის აჯანყების ჯერ კიდევ დაწყებამდე ხრესილისა და ტყიბულის რაიონების აჯანყების ხელმძღვანელად დაინიშნა. აჯანყებულებს მეთაურობდნენ ასევე სოფ. კაცხში შალვა კუპატაძე, ჩხარში – ალექსანდრე არაბიძე და სხვ. ლუკა კუპრაშვილს ალიმ დარახველიძისათვის სასწრაფოდ რაზმის შექმნა დაუვალებია. მისი გეგმით აჯანყებულებს ტყიბული ხრესილის მხრიდან შეტევით უნდა აეღოთ. მანამდე აჯანყებულებმა სოფ. გურნა დაიკავეს და კომუნისტები განაიარაღეს. ძალთა აშკარა უთანასწორობის მიუხედავად, ლუკა კუპრაშვილი არ შედრკა, მას იარაღი არ დაუხრია და განაგრძობდა ბრძოლას თანამებრძოლებთან ერთად. 1924 წლის 28 აგვისტოს ღამეს ბრძოლის გასაგრძელებლად სოფ. ორპირის კანცელარიასთან ლუკა კუპრაშვილის მეთაურობით 11-მდე შეიარაღებული პატრიოტი შეიკრიბა. მეორე დღეს, 29 აგვისტოს ლუკა კუპრაშვილის რაზმსა და საბჭოთა ხელისუფლების მიერ გამოგზავნილ რიცხობრივად აღმატებულ სადამსჯელო რაზმს შორის უთანასწორო ბრძოლა გაიმართა. ბრძოლაში ლუკა კუპრაშვილი მძიმედ დაიჭრა კურსებელი ბოლშევიკ კეზევაძის ნასროლი ტყვიით. ბოლშევიკებმა შეძლეს მისი თანამებრძოლისა და ერთგული მეგობრის კაპიტონ დოღონაძის დატყვევებაც. აჯანყებულები დამარცხდნენ. მუცელში მძიმედ დაჭრილმა ლუკა კუპრაშვილმა მოახერხა ხელიდან დასხლტომოდა ჯალათებს, დევნილმა რამდენიმე კილომეტრი იარა (საკუთარი ნაწლავები ხელით ეჭირა), მაგრამ სოფლის წყაროსთან უკვე ჭრილობა გაურთულდა და თანასოფლელ რისია უგრეხელიძის ხელში დალია სული. 28 წლის ლუკა კუპრაშვილს. დარჩა 18 წლის მეუღლე ლუბა კუბლაშვილი, რომელიც ფეხმძიმედ იყო ცნობილი სპორტსმენისა და მეცნიერის ჰენრი კუპრაშვილის მომავალ მამაზე, ოთარიზე. ↑ საქართველოს შინაგან საქმეთა სამინისტროს არქივი (II), ფონდი #6, საqმე #27497-07, ფურცელი 5,19 ↑ წერეთელი ირაკლი. (2019).ქართველთა ბრძოლები და დიდი ეროვნული აჯანყება, საქართველოს თავისუფლებისა და დამოუკიდებლობისთვის, რუსეთის ბოლშევიკური იმპერიის წინააღმდეგ. თბილისი, გამომცემლობა "კალმოსანი", გვ. 99. ↑ ყველას რაიმე აქვს სახსოვარი. გაზ. "საქართველოს რესპუბლიკა", #308, 1999 წლის 13 ნოემბერი ↑ ჯიქია ლევან, წლის აჯანყება დასავლეთ საქართველოში, დისერტაცია ისტორიის დოქტორის აკადემიური ხარისხის მოსაპოვებლად. სამეცნიერო ხელმძღვანელი: ვახტანგ გურული. საქართველოს საპატრიარქოს წმიდა ანდრია პირველწოდებულის სახელობის ქართული უნივერსიტეტი. თბილისი, 2012. ↑ გაზეთი. „მუშა და გლეხი“, თბილისი, 1924, #38
კამუი (პუერტო-რიკო)

კამუი (ინგლ. Camuy) ― ქალაქი და მუნიციპალიტეტი პუერტო-რიკოში. მდებარეობს ლარესიდან და სან-სებასტიანიდან ჩრდილოეთით, კებრადილიასიდან აღმოსავლეთით და ჰატილიოდან დასავლეთით. კამუი მოიცავს 12 ბარიოსა და კამუი-პუებლოს (ქალაქის საქმიანი ნაწილი და ადმინისტრაციული ცენტრი). 2007 წელს ქალაქმა 200 წლისთავი აღნიშნა. შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში. პუერტო-რიკოს მუნიციპალიტეტები Camuy and its barrios, United States Census Bureau, 2000 Camuy - su historia y su gente დაარქივებული 2020-02-25 საიტზე Wayback Machine. Municipio de Camuy, P.R. on Flickr ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
კილოკავი

კილოკავი — საერთო-სახალხო ენის ტერიტორიული სახესხვაობა. დიალექტზე (კილოზე) მცირე ერთეული. გავრცელებულია შედარებით მცირე ტერიტორიაზე. კილოკავები ერთმანეთისაგან განსხვავდებიან ფონეტიკურ-გრამატიკული და ლექსიკურ-სტილისტიკური ნიშნებითა და გამოთქმის თავისებურებებით. ქართული ენის კილოებში გამოიყოფა კილოკავები, მაგ., კახური კილოს გარეკახური და შიგნითკახური კილოკავები, იმერული კილოს ზემოიმერული და ქვემოიმერული კილოკავები და ა. შ. ენა დიალექტი კილოკავი თქმა ქართული საბჭოთა ენციკლოპედია, ტ. 5, თბ., 1980. — გვ. 516.
კაბო-როხო (პუერტო-რიკო)

კაბო-როხო (ინგლ. Cabo Rojo) ― ქალაქი და მუნიციპალიტეტი პუერტო-რიკოში. მდებარეობს პუერტო-რიკოს სამხრეთ-დასავლეთ სანაპიროზე. შედის სან-ხერმანი-კაბო-როხოს მეტროპოლიტენური ტერიტორიის შემადგენლობაში. მუნიციპალიტეტი მდებარეობს კუნძულ პუერტო-რიკოს სამხრეთ-დასავლეთ ნაწილში, დასავლეთ სანაპირო ვაკეებზე. დასავლეთიდან აღმოსავლეთით, ლახასისკენ, მუნიციპალიტეტს პუერტო-რიკოს უძველესი ქედი სიერა-ბერმეხა კვეთს. ჩრდილოეთიდან მაიაგესი და ორმიგეროსი ესაზღვრება, აღმოსავლეთიდან ― ლახასი და სან-ხერმანი, სამხრეთიდან ― კარიბის ზღვა, ხოლო დასავლეთიდან ― მონის გასასვლელი. კაბო-როხოს ფართობი 187 კმ²-ია. პუერტო-რიკოს მუნიციპალიტეტები Cabo Rojo and its barrios, United States Census Bureau, 2000 ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a> ↑ Cabo Rojo Municipality. Fundación Puertorriqueña de las Humanidades (FPH). დაარქივებულია ორიგინალიდან — აგვისტო 22, 2020. ციტირების თარიღი: March 20, 2019 ↑ Monthly Averages for Cabo Rojo, PR (00623). Weather.com. ციტირების თარიღი: September 26, 2014
ბარსელონეტა (პუერტო-რიკო)

ბარსელონეტა (ინგლ. Barceloneta) ― ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილოეთ რეგიონში. მდებარეობს ფლორიდის მუნიციპალიტეტიდან ჩრდილოეთით, არესიბოდან აღმოსავლეთით და მანატიდან დასავლეთით. ბარსელონეტა 3 ბარიოსა და ბარსელონეტა-პუებლოს (ქალაქის საქმიანი ნაწილი და ადმინისტრაციული ცენტრი) მოიცავს. შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში. ბარსელონეტა („პატარა ბარსელონა“) მომდინარეობს ესპანური ქალაქის სახელწოდებიდან, საიდანაც ქალაქის დამფუძნებელი იყო. ბარსელონეტა ეწოდება ბარსელონის პლაჟსა და უბანსაც. პუერტო-რიკოს მუნიციპალიტეტები BarcelonetaPR.com Spanish website by Santiago A. Villanueva electionspuertorico.org ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a> ↑ Barceloneta Municipality Founding History and Symbols en. Fundación Puertorriqueña de las Humanidades (FPH). დაარქივებულია ორიგინალიდან — 14 თებერვალი 2019. ციტირების თარიღი: 14 February 2019
ბარანკიტასი (პუერტო-რიკო)

ბარანკიტასი (ინგლ. Barranquitas) ― ქალაქი და მუნიციპალიტეტი პუერტო-რიკოში. მდებარეობს ცენტრალური ქედის რეგიონში, კოროსალიდან და ნარანხიტოდან სამხრეთით, კოამოდან და აიბონიტოდან ჩრდილოეთით, კომერიოდან და სიდრიდან დასავლეთით და ოროკოვისიდან აღმოსავლეთით. ბარანკიტასი მოიცავს 6 ბარიოსა და ბარანკიტას-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური სტატისტიკური ტერიტორიის შემადგენლობაში. პუერტო-რიკოს მუნიციპალიტეტები (1955) Mapa de municipios y barrios - Barranquitas - Memoria Núm. 35. University of Puerto Rico: Estado Libre Asociado de Puerto Rico, Oficina del Gobernador, Junta de Planificacion, Santurce, Puerto Rico.  დაარქივებული 2023-03-06 საიტზე Wayback Machine. Puerto Rico Government Directory დაარქივებული 2023-02-06 საიტზე Wayback Machine. ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a>
Home (ფილ კოლინზის სიმღერა)

Home — ინგლისელი მომღერალ და სიმღერების ავტორ ფილ კოლინზისა და ჯგუფის Bone Thugs-N-Harmony სიმღერა. იგი შეტანილია ამ ჯგუფის 2003 წლის ალბომიდან Thug World Order. სიმღერაში ჟღერს ფილის კომპოზიციის Take Me Home ნაწყვეტი.
შარახ ფაჩალია

შარახ ფაჩალია (დ. 20 მაისი, 1914, სოფელი ააცი, გუდაუთის რაიონი — გ. ნოემბერი, 2000, სოხუმი) — აფხაზი მსახიობი, თეატრის რეჟისორი და დრამატურგი. აფხაზეთის ასსრ-ის სახალხო არტისტი (1940), საქართველოს სსრ სახალხო არტისტი (1955), სსრკ სახალხო არტისტი (1982). 1933 წელს დაამთავრა სოხუმის ვ. დომოგაროვის დრამატული სტუდია, 1939 წელს კი — თბილისის შ. რუსთაველის სახელობის თეატრთან არსებული აფხაზური სტუდია. 1931 წლიდან სოხუმის თეატრის აფხაზური დასის მსახიობი და რეჟისორი იყო. მის მიერ შესრულებული როლებიდან აღსანიშნავია: იაგო (შექსპირის „ოტელო“), დანაყაი, ძუკუ (მ. ლაკერბაის „დანაყაი“, „საბიდას ხევში“), ბატალი (ჭანბას „მაჰაჯირი“), შუშანი (გ. გულიას „გმირთა კლდე“), ვლადიმერ ხარაზია (შ. ფაჩალიას „უკვდავება“), ოსიპი (გოგოლის „რევიზორი“), ოთარბეგი (ა. სუმბათაშვილის „ღალატი“), აგაბო ბოგვერაძე (ო. იოსელიანის „სანამ ურემი გადაბრუნდება“), ხაჯარათი (ბ. შინკუბას „სიმღერა კლდეზე“) და სხვა. დადგმებიდან აღსანიშნავია: დ. დავურინის „ვოლკოვების ოჯახი“, ა. ოსტროევსკის „უდანაშაულო დამნაშავენი“, დ. გულიას „მოჩვენებანი“, ა. ცაგარელის „ხანუმა“ და სხვა. ეწეოდა ლიტერატურულ მოღვაწეობას. აფხაზეთის თეატრისა და დრამატურგიის განვითარებას ხელი შეუწყო მისმა პიესებმა: „გუნდა“, „დიდი ქორწილი“, „უკვდავება“, „მაზლოუ“, „დაღუპული სიცოცხლე“ და სხვა. 2005 წლიდან ტყვარჩელის კომედიის თეატრი, რომლის დამაარსებელი და სამხატვრო ხელმძღვანელი იყო შარახ ფაჩალია, ატარებს მის სახელს. 1974 — „თეთრი ყაბალახი“ (ესლანი) 1975 — „შავი ზღვის პირას“ (ეპიზოდი) 1977 — „ახალმთვარეობის ღამეს“ (გედლაჩი) 1986 — „ჩეგემური დეტექტივი“ (თავმჯდომარე) შარახ ფაჩალია — საქართველოს ბიოგრაფიული ლექსიკონი შარახ ფაჩალია — კინოფილმების ინტერნეტ მონაცემთა ბაზა (ინგლისური) ↑ В Ткурачалском театре состоялась премьера сказки для детей. დაარქივებულია ორიგინალიდან — 2014-05-31. ციტირების თარიღი: 2011-03-31
ალიბეკი (მრავალმნიშვნელოვანი)

საკუთარი სახელი ალიბეკი შეიძლება აღნიშნავდეს: ალიბეკი — მთა აფხაზეთში; ალიბეკი — ჩანჩქერი რუსეთის ყარაჩაი-ჩერქეზეთში; კენ ალიბეკი — ყაზახი-ამერიკელი მიკრობიოლოგი და ბიოლოგიური იარაღის (BW) ადმინისტრაციული მართვის ექსპერტი.
მათე ალბუთაშვილი

მათე ალბუთაშვილი (დ. იანვარი, 1863, სოფელი ჯოყოლო, ახმეტის მუნიციპალიტეტი — გ. 1953) — ეთნოლოგი, მკვლევარი, მწერალი, პედაგოგი, ფოლკლორისტი. მათე ალბუთაშვილი მითხოელი იყო. შემდგომში მისი მშობლები თიანეთში, სოფელ ჩაბანოში გადმოსახლდნენ, სადაც იმ დროისთვის ემიგრირებული ქისტები ცხოვრობდნენ. ამის გამო ჩაბანოს ხეობას მთიანეთის ქისტეთსაც კი უწოდებდნენ. 1874 წელს მათე ალბუთაშვილი თიანეთის სკოლაში შეიყვანეს, კახეთში გადმოსახლების შემდეგ სწავლა ალვნის დაწყებით სკოლაში განაგრძო, 1880 წლიდან კი თელავის სემინარიაში სწავლობდა. მათე ალბუთაშვილმა სასულიერო განათლება თბილისის სასულიერო სემინარიაში მიიღო, რომლის დასრულების შემდეგ, 1893 წელს, პანკისის ხეობის სოფელ ჯოყოლოში მასწავლებლად გაამწესეს. 1894 წელს მათე ალბუთაშვილი ჯოყოლოს წმინდა გიორგის ეკლესიაში მღვდლად აკურთხეს. მისი ძალისხმევით ჯოყოლოში სკოლისთვის შენობა აშენდა, რომელიც ერთადერთი სკოლა იყო ხეობაში. 1913 წელს კი ორკლასიანი სასწავლებელი სოფელ ყვარელწყალში დააფუძნა. მისი ნაშრომები გაზეთ „ივერიაში“ იბეჭდებოდა. მას ეკუთვნის პანკისის ხეობის ეთნოგრაფიულ-გეოგრაფიული აღწერა, ქართული პრესის ერთ–ერთი პირველი ქისტი თანამშრომელი. წერდა „ქისტი ჩობანის“ ფსევდონიმით. „ივერიასა“ და „მოგზაურში“ გამოაქვეყნა ფოლკლორულ–ეთნოგრაფიული მასალები, წერილები, ისტორიულ–ეთნოგრაფიული და გეოგრაფიული ნარკვევი, რომელშიც აღწერილია პანკისის ხეობა, მისი საზღვრები, ფლორა, ფაუნა, ქართული და ქისტური ლეგენდები, თქმულებები, ჩაცმულობა, არქიტექტურა, ქორწილი, შეეხო შვილების აღზრდის თემას, სისხლის საზღაურს და სხვა. მათე ალბუთაშვილი — საქართველოს ბიოგრაფიული ლექსიკონი
საფრიჭა (მრავალმნიშვნელოვანი)

საკუთარი სახელი საფრიჭა შეიძლება აღნიშნავდეს: საფრიჭა — მწვერვალი აფხაზეთის ავტონომიური რესპუბლიკის გულრიფშის მუნიციპალიტეტში; საფრიჭა — მყინვარი აფხაზეთის ავტონომიური რესპუბლიკის გულრიფშის მუნიციპალიტეტში; საფრიჭა — უღელტეხილი აფხაზეთის ავტონომიური რესპუბლიკის გულრიფშის მუნიციპალიტეტში.
კეჟერაშვილი

საკუთარი სახელი კეჟერაშვილი შეიძლება აღნიშნავდეს ერთ-ერთ შემდეგ პიროვნებათაგანს: ოთარ კეჟერაშვილი — ეკონომისტი, პოლიტიკოსი ქრისტეფორე კეჟერაშვილი — სასულიერო პირი, მესტამბე-გამომცემელი
კვანჭილაშვილი

საკუთარი სახელი კვანჭილაშვილი შეიძლება აღნიშნავდეს ერთ-ერთ შემდეგ პიროვნებათაგანს: მალხაზ კვანჭილაშვილი — მათემატიკოსი, პოლიტიკოსი, პოეტი ტარიელ კვანჭილაშვილი — ლიტერატურათმცოდნე
Look Through My Eyes

Look Through My Eyes — ინგლისელი მომღერალ და სიმღერების ავტორ ფილ კოლინზის სიმღერა, რომელიც შეტანილია ანიმაციურ ფილმში ძმა დათვი. სიმღერის განსხვავებული ვერსია შეტანილია ფილმში ხიდი ტერაბითიაში. მას ასრულებს Everlife. Look Through My Eyes – 4:10 Look Through My Eyes (ინსტრუმენტული) – 4:10
მირზა ხაზარი

მირზა ხაზარი (მირზა მიქაილოვი, ებრ. מנחם מיכאלי‎ (მენაჰემ მიქაელი); 29 ოქტომბერი, 1947, გოქჩაი — 31 იანვარი, 2020, მიუნხენი) — ცნობილი რადიოჟურნალისტი, პუბლიცისტი, ბიბლიის მთარგმნელი აზერბაიჯანულ ენაზე. მირზა ხაზარი დაიბადა 1947 წლის 29 ნოემბერს აზერბაიჯანის ქალაქ გოქჩაიში. 1973 წელს დაამთავრა აზერბაიჯანის სახელმწიფო უნივერსიტეტის იურიდიული ფაკულტეტი. 1973 წლის ივლისიდან 1974 წლის იანვრამდე მუშაობდა ადვოკატად აზერბაიჯანში, სუმგაითში. 1974 წლის ივნისში ის ემიგრაციაში წავიდა ისრაელში. 1975 წლის ივნისიდან 1976 წლის იანვრამდე მსახურობდა ისრაელის თავდაცვის ძალებში. 1976 წლის აგვისტოში სამუშაოდ მიიწვიეს „რადიო თავისუფლების“ აზერბაიჯანულ რედაქციაში. 1979-1985 წლებში იყო აზერბაიჯანის „რადიო თავისუფლების“ მთავარი რედაქტორის მოადგილე. 1985 წლის ოქტომბერში გადავიდა აშშ-ში. 1985-1987 წლებში იყო ვაშინგტონის რადიოსადგურ „ამერიკის ხმის“ აზერბაიჯანული რედაქციის დირექტორი. 1987-2003 წლებში იყო „რადიო თავისუფალი ევროპა/რადიო თავისუფლების“ აზერბაიჯანული რედაქციის დირექტორი მიუნხენში, შემდეგ კი პრაღაში. ბიბლიის თარგმანთა ინსტიტუტის (სტოკჰოლმი, შვედეთი) დაკვეთით მირზა ხაზარმა თარგმნა ბიბლია - „ახალი აღთქმა“ (სახარება) და „ძველი აღთქმა“ აზერბაიჯანულ ენაზე. მირზა ხაზარის თარგმანში „ახალი აღთქმა“ პირველად 1982 წელს გამოიცა. „ძველი აღთქმა“ არ დაბეჭდილა. 2004 წლის იანვარში ხაზარმა ბაქოში დააარსა გაზეთი „მირზა ხაზარის ხმა“. მართავდა საკუთარ პორტალს სამ ენაზე: აზერბაიჯანულ, ინგლისურ და რუსულ ენებზე. 2005 წლის დეკემბერში მან დააარსა ინტერნეტ რადიო „მირზა ხაზის ხმა“. გარდაიცვალა 2020 წლის 31 იანვარს მიუნხენში. ↑ Mirzə Xəzər vəfat edib ↑ 2.0 2.1 ГОЛОС МИРЗЫ ХАЗАРА ↑ Mirzə Xəzərin Səsi
აზერბაიჯანის სოციალური დაცვის სახელმწიფო ფონდი

აზერბაიჯანის სოციალური დაცვის სახელმწიფო ფონდი (აზერ. Azərbaycan Respublikası Dövlət Sosial Müdafiə Fondu) პასუხისმგებელია აზერბაიჯანის რესპუბლიკის მოქალაქეების სოციალური დაზღვევისა და პენსიების სფეროში საქმიანობის რეგულირებაზე. საბჭოთა პერიოდში აზერბაიჯანში მოქალაქეების სოციალურ დაზღვევასა და პენსიებს სახელმწიფო უზრუნველყოფდა. 1992 წლის 1 ივნისს აზერბაიჯანის ეროვნულმა ასამბლეამ მიიღო კანონი „სოციალური დაზღვევისა და დასაქმების ფონდში შენატანების განაკვეთის შესახებ“. 1997 და 2001 წლების სოციალური უზრუნველყოფის კანონები და საპენსიო რეფორმები აზერბაიჯანის სოციალური დაცვის სფერო საერთაშორისო სტანდარტებთან მიახლოვდა. ფონდს ხელმძღვანელობს თავმჯდომარე და მისი ორი მოადგილე. ფონდში შედის შვიდი დირექტორისგან შემდგარი საბჭო, რომელშიც შედიან თავმჯდომარე, ორი მოადგილე, აზერბაიჯანის ნახიჩევანის ავტონომიური რესპუბლიკის თავმჯდომარე, ფონდის ცენტრალური ოფისის უფროსი, ფინანსური და საბიუჯეტო დეპარტამენტის უფროსი და ფონდის დეპარტამენტის დირექტორი. ცენტრალური ოფისის სტრუქტურა მოიცავს 11 დეპარტამენტსა და 2 სექტორს. 2011 წლის შემოდგომაზე ფონდის სისტემაში დაინერგა ელექტრონული ციფრული ხელმოწერა. შეიქმნა ელექტრონული ციფრული ხელმოწერების გაცემის ცენტრი. 2013 წლის 11 ივლისს სოციალური დაცვის სახელმწიფო ფონდმა ხანდაზმულობის პენსიის დანიშვნის ავტომატური პროცედურა დაიწყო. სოციალური დაცვის სახელმწიფო ფონდი მჭიდროდ თანამშრომლობს ისეთ ორგანიზაციებთან, როგორებიცაა გაეროს განვითარების პროგრამა, მსოფლიო ბანკი, ევროპის რეკონსტრუქციისა და განვითარების ბანკი, აზიის განვითარების ბანკი, საერთაშორისო სავალუტო ფონდი. ↑ Государственный фонд социальной защиты Азербайджана планирует осуществить внедрение электронно-цифровой подписи ↑ Исторический путь развития
ემფიზემატოზური კარბუნკული

ემფიზემატოზური კარბუნკული, ემკარი, ჭრიჭინა — მწვავე ინფექციური დაავადება კლოსტრიდიოზების ჯგუფიდან. ძირითადად ავადდება მსხვილი რქოსანი საქონლის მოზარდეული. ხასიათდება კუნთოვან ქსოვილში კრეპიტაციული (პალპაციისას გამოსცემს ტკაცუნა, ჭრიჭინა ხმას) შეშუპებების წარმოქმნითა და მაღალი ლეტალობით. დაავადება ენზოოტიურია განსაზღვრული ტერიტორიებისათვის, რაც განპირობებულია ნიადაგში გამომწვევის სპორების ხანგრძლივი შენარჩუნებით. ინფექციის გამომწვევის წყაროა დაავადებული ცხოველები და მძორები. დასნებოვნება ხდება ალიმენტური გზით და დაზიანებული კანის მეშვეობით. დიაგნოზი ისმება ბაქტერიოლოგიური გამოკვლევისა და ბიოსინჯის საფუძველზე. მკურნალობისას დაავადების საწყის სტადიაზე იყენებენ ანტიბიოტიკებს. პროფილაქტიკა: საძოვარზე გარეკვამდე 2 კვირით ადრე ვაქცინაცია; დაავადების გაჩენის შემთხვევაში — კარანტინი, დაღუპული საქონლის მძორების დაწვა, დეზინფექცია და სხვ. დაავადებული საქონლის სახორცედ დაკვლა და მძორიდან ტყავის აცლა აკრძალულია. ↑ მსხვილფეხა რქოსანი პირუტყვის დაავადებათა პროფილაქტიკა და მკურნალობა. აგროკავკასია (24 მაისი, 2023). ციტირების თარიღი: 3 აგვისტო, 2023 ↑ Эмфизематозный карбункул // Большая российская энциклопедия. т. 35. — М., 2017. — стр. 376–377.